Веднага след края на т.нар. Голяма турска война, османците издигат набързо военно укрепление на 1 km от старата и взривена крепост Бука. През 1718 г., по силата Пожаревацкия договор крепостта преминава в ръцете на Венецианската република. Венецианците го доизграждат и доукрепяват в периода 1718-1797 години, след което е отново в османски ръце. Али паша Янински, посредством архитекта Петър Корчански го реконструира и разширява с оглед развитието на съвременното военно дело в 1807-1808 г.